Document ID: 31998R1308

ΚΑΝΟΝΙΣΜΟΣ (ΕΚ) αριθ. 1308/98 ΤΗΣ ΕΠΙΤΡΟΠΗΣ της 24ης Ιουνίου 1998 για τον καθορισμό, για την περίοδο εμπορίας 1997/98, του τελικού ποσού της ενισχύσεως για τις αποξηραμένες τροφές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 603/95 του Συμβουλίου, της 21ης Φεβρουαρίου 1995, περί κοινής οργανώσεως της αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΚ) αριθ. 1347/95 (2), και ιδίως το άρθρο 18,
Εκτιμώντας:
ότι στον προαναφερθέντα κανονισμό (ΕΚ) αριθ. 603/95, στο άρθρο 3 παράγραφοι 2 και 3, καθορίζονται τα ποσά της ενισχύσεως που θα καταβληθούν στις επιχειρήσεις μεταποιήσεως για τις αφυδατωμένες ζωοτροφές και τις ζωοτροφές που αποξηραίνονται στον ήλιο οι οποίες παράγονται κατά τη διάρκεια της περιόδου εμπορίας 1997/98, μέχρις εξαντλήσεως των ανωτάτων εγγυημένων ποσοτήτων που αναγράφονται στο άρθρο 4 παράγραφοι 1 και 3 του εν λόγω κανονισμού 7
ότι στις ανακοινώσεις των κρατών μελών προς την Επιτροπή σύμφωνα με το άρθρο 13 στοιχείο α) δεύτερη περίπτωση του κανονισμού (ΕΚ) αριθ. 785/95 της Επιτροπής, της 6ης Απριλίου 1995, περί λεπτομερειών εφαρμογής του κανονισμού (ΕΚ) αριθ. 603/95 του Συμβουλίου περί κοινής οργανώσεως της αγοράς στον τομέα των αποξηραμένων ζωοτροφών (3), όπως τροποποιήθηκε τελευταία από τον κανονισμό (ΕΚ) αριθ. 1794/97 (4), αναγράφεται ότι δεν έχουν ξεπεραστεί οι προαναφερθείσες μέγιστες εγγυημένες ποσότητες 7
ότι, συνεπώς, πρέπει να αναφερθεί ότι το ποσό της ενισχύσεως που προβλέπεται στον προαναφερθέντα κανονισμό (ΕΚ) αριθ. 603/95 πρέπει να καταβληθεί στο ακέραιο στους δικαιούχους, τόσο για τις αφυδατωμένες ζωοτροφές όσο και για τις ζωοτροφές που έχουν αποξηρανθεί στον ήλιο 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1997/98, καταβάλλεται στο ακέραιο η ενίσχυση στις αποξηραμένες ζωοτροφές που προβλέπεται στον κανονισμό (ΕΚ) αριθ. 603/95, τα ποσά της οποίας αναγράφονται ανιστοίχως στο άρθρο 3 παράγραφος 2 του εν λόγω κανονισμού για τις αφυδατωμένες ζωοτροφές και στο άρθρο 3 παράγραφος 3 για τις ζωοτροφές που έχουν αποξηρανθεί στον ήλιο.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1998.

Labels: 3
19
5
6